Държавен вестник, бр. 58, 2020 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  58
Компонент 3 – Анализ на ефективността
Банката ще подпомага МОН при оценката 
на ефективността на извадка от съществува­
щи инструменти за НТИ с цел измерване на 
тяхната способност да произвеждат очаквани 
резултати спрямо използваните вложения и 
ресурси. Анализът ще се състои в събиране на 
информация за извадка от програми за НТИ 
относно административните разходи и модел 
за проучване на бенефициентите, имащ за цел 
събиране на информация за резултатите и ка­
чеството на предоставяните услуги.
Анализът на ефективността включва:
3.1. Методология и инструменти за събиране 
на данни. Банката ще подпомага МОН 
при разработването на методология и 
инструменти за събиране на данни за 
провеждане на анализ на ефективността 
на извадка от съществуващите програми 
на Клиента за НТИ. Събраната инфор­
мация ще се съсредоточи върху пет (5) 
ключови области на всяка програма: (а) 
структура на разходите, (б) продукти и 
резултати, (в) процес на избор на бене­
фициенти, (г) оценка на входящите и 
изходящите данни, и (д) разпределение 
на ресурсите.
3.2. Доклад за анализа на ефективността. 
Банката ще изготви доклад, обобщаващ 
анализа на ефективността, който ще 
включва:
(а) Пълна оценка на разходите. Оценката 
ще включва разходите за подбраната 
извадка от НТИ програми, но също 
така и разходите на бенефициентите. 
Разходите по програмата ще бъдат 
разбити на: (1) пряко и непряко 
финансиране, (2) персонал (ръково­
дители и надзорници), (3) дизайн, 
материали и инфраструктура, (4) 
покани за кандидатстване, маркетинг, 
заявления и подбор, и (5) изпълнение 
и последващи действия.
(б) Цялостна оценка на всички продукти 
и резултати за бенефициентите както 
материални, така и нематериални, 
както и (доколкото това е техниче­
ски възможно) оценка на продуктите 
и резултатите за небенефициенти, 
които могат да се разглеждат като 
външни фактори, свързани с програ­
ми за НТИ.
(в) Проучване на бенефициентите, което 
в консултация с Министерството на 
икономиката ще предостави инфор­
мация за основните характеристики 
на бенефициентите (изследователи, 
предприятия, предприемачи), тяхното 
възприятие по отношение на проек­
тирането, изпълнението, ключовите 
вложения на вход и продукти и резул­
тати на изход, свързани с разходите по 
програмата и качеството на услугите.
(г) Пълно отчитане на входящите ре­
сурси и изходящите резултати както 
материални, така и нематериални, 
на ниво програма за НТИ и на ниво 
бенефициент. Анализът ще включва 
две части. Първата част ще даде ко­
личествено определение на връзката 
между входящите ресурси и изходящи­
те продукти, включвайки оценка на 
качеството на предоставяните услуги. 
Втората част ще отчете напредъка 
по резултатите, които представляват 
интерес.
При предоставянето на консултантски услуги 
за дейности, които се извършват по Стълб 1, 
Банката ще вземе предвид всички относими 
аналитични документи, при условие че бъдат 
предоставени в рамките на изпълнението на 
настоящото Споразумение, в частност: 
(а) стратегическа оценка на Центровете 
за върхови постижения (ЦВП) и Цен­
тровете за компетентност (ЦК) във 
връзка с препоръките, предоставени 
от Съвместния изследователски цен­
тър на Европейската комисия (СИЦ);
(б) доклади, предоставени на ръковод­
ните екипи на ЦВП и ЦК от Плат­
формата за обучение в политиката 
на Програмата Interreg Europe;
(в) средносрочната оценка на ОПНОИР;
(г) предварителната оценка и инвести­
ционната стратегия за прилагане на 
финансови инструменти по Опера­
тивна програма „Наука и образова­
ние“ (ОПНО) за програмния период 
2021 – 2027 г., които се договарят от 
Министерството на финансите.
СТЪЛБ 2: Подкрепа за изграждане на осно­
ван на доказателства подход по отношение на 
Националната стратегическа рамка в областта 
на образованието до 2030 г.
Дейностите, които ще се извършват в рам­
ките на този стълб, ще бъдат разработени с 
цел подпомагане на МОН (в консултации с 
ИА „ОПНОИР“) в усилията за изпълнение 
на изискванията на ЕС за създаване на бла­
гоприятстващи условия за програмен период 
2021 – 2027 г. в областта на образованието3 и 
за подпомагане на планирането на Оперативна 
програма „Образование и наука“ 2021 – 2027 г.
3 Съгласно определението във: Предложение за 
Регламент на Европейския парламент и на Съвета 
за определяне на общоприложими разпоредби за 
Европейския фонд за регионално развитие, Евро­
пейския социален фонд (ЕСФ), Кохезионния фонд 
и Европейския фонд за морско дело и рибарство, 
както и финансови правила за тях и за фонд „Убе­
жище и миграция“, фонда „Вътрешна сигурност“ и 
Инструмента за управление на границите и визите, 
COM (2018) 375 окончателно и приложение IV 
към него, може да се види на интернет страница: 
https://eur-lex.europa.eu/legal-content/EN/TXT/?uri
=COM%3A2018%3A375%3AFIN.